Sudimantas Dargaitis
Sudimantas Dargaitis (1390 – po 1440) – Lietuvos didikas, Lietuvos didysis taurininkas (minimas 1409 m.), Krėvos seniūnas 1433–1434 m. Tikriausiai buvo Radvilos Astikaičio pusbrolis. Tarnavo didžiajam kunigaikščiui Vytautui, prie kurio jis iškilo. Pilietinio karo metu 1431–1435 m. buvo Žygimanto Kęstutaičio pusėje. Už tarnybą didžiajam kunigaikščiui gavo eilę dvaro žemių, didelė dalis kurių buvo paskirta iš Logoisko kunigaikštystės sudėties. 1434 m. rugpjūčio 15 d. Sudimantas gavo Chožovo, Polučanų, Lučanų kaimus. 1440 m. gavo 22 valstiečius. 1434 metų dokumente išliko Sudimanto antspaudas su jo heraldiniu ženklu. Vedė nežinomo vardo ir kilmės moterį, turėjo tris sūnus – Alekną, Mykolą ir Ivašką.